Proiect susținut: Învăţ călătorind

Echipa: „Blue Shark”

Cauza pentru care înot la Swimathon m-a găsit pe mine. La începutul lui aprilie, am fost contactat de către cei de la Asociația Învingem Autismul, ca să le fac fotografii copiilor din centru. Ajungând acolo, am realizat cât de puţine lucruri ştiu despre autism şi am început să mă documentez. Am fost surprins să aflu cât de multe forme există şi mai ales cât de mare e numărul persoanelor afectate, multe dintre ele fiind chiar nediagnosticate. Este dificil să reușești să te integrezi fără ajutor specializat când îţi este afectată percepția asupra mediului înconjurător și a realității. Cred că putem deveni cu toții mai atenţi şi în alte direcții decât cele personale. Pe lângă asta, experienţa de a-i fotografia pe câțiva dintre oamenii care înoată şi ei la rândul lor pentru o cauza în care cred m-a făcut să realizez cât de frumoși suntem, uneori, și cât de ușor ne e să facem fapte bune.